***Zápisnica 3/2018 z rokovania Občianskeho výboru MsČ Černová***

*V Černovej, 5 .4. 2018.*

*A. Otvorenie a privítanie členov Občianskeho výboru poslancom MsZ Patrikom Habom*

*B. Schválenie programu rokovania s týmito bodmi:*

1. *Informácia o aktuálnej príprave a postupe pozemkových úprav pre IBV Hríby*
2. *Informácia o hospodárení z dotácie pre našu MČ za r. 2018*
3. *Plnenie investičného plánu a plán opráv pre r. 2018*
4. *Plnenie plánu údržby a opráv v MČ*
5. *Jarné dobrovoľné brigády v r. 2018*
6. *Pripravované kultúrne, spoločenské a športové aktivity v r. 2018*
7. *Kontrola úloh z posledného rokovania OV*
8. *Diskusia, rôzne*
9. *Úlohy a uznesenia*

 *10. Záver*

*C. Rokovanie podľa schváleného programu:*

***bod č. 1: Informácia o aktuálnej príprave a postupe pozemkových úprav pre IBV Hríby***

*Patrik Habo informoval členov OV o pridelení IČO pre nové pozemkové združenie Hríby, založení učtu, výrobe pečiatky a vložení základného vkladu. Mesto pripravilo dodatok k zmluve o diele, kde podľa dohody zastupujúcim subjektom vlastníkov je už nové pozemkové združenie „Združenie účastníkov pozemkových úprav Ružomberok – Černová Hríby“. Doteraz vlastníkov zastupovalo Družstvo Srazy.*

*Predstavenstvo združenia od jeho založenia zasadalo 4x, kde si zvolilo predsedu, podpredsedu a hospodára a následne v spolupráci s realizátorom projektu a s komisiou pre zisťovanie hraníc obvodu PU, pripravuje konzultácie individuálne s každým dotknutým vlastníkom pre určenie obvodu PU Hríby. V ďalšom procese projektu bude príprava a schválenie zásad pre postupnú realizáciu JPU .*

***bod č. 2: Informácia o hospodárení z dotácie pre našu MČ za r. 2018***

*Predseda OV Patrik Habo informoval o čerpaní dotácie pre Černovú v zmysle schváleného rozpočtu.*

*Rozpočet nepočítal s nákladmi na poštu a na pozvánky pre rodákov.*

*Predpoklad čerpania na 2. štvrťrok je 700 €.*

 ***bod č. 3: Plnenie investičného plánu a plán opráv pre r. 2018***

*1.       Tréningové ihrisko pre TJ Máj – predpoklad začatia - 4/2018*

*2.       Parkovisko za telocvičnou - predpoklad začatia - 5/2018*

*3.       Rekonštrukcia strechy školskej jedálne - predpoklad začatia - 6/2018*

*4.       Oprava strechy hasičskej zbrojnice - predpoklad začatia - 9/2018*

*5.       Projekt bezpečného (osvetleného) priechodu pre chodcov Černová - Hrboltová - 7/2018*

*6.       Oprava chodníka  a nájazdov do RD  ul. Pri Váhu - predpoklad začatia - 8/2017*

*7.       Doplnenie detského mobiliáru pre park Nová Černová - predpoklad začatia - 7/2018*

*8.       Celková rekonštrukcia javiskového ozvučenia KD Černová - predpoklad začatia - 7/2017*

* *Pokračovanie v projekte pozemkových úprav lokality Hríby pre prípravu IBV –realizuje sa*
* *Zabezpečenie PD a stavebného povolenia pre dokončenie verejného plynovodu na uliciach v Starej Černovej - realizuje sa*
* *Územné a stavebné povolenie, výkup pozemkov pre revitalizáciu oddychového parku pri ZŠ AH - realizuje sa*

 ***bod č. 4: Plnenie plánu údržby a opráv v MsČ***

1. *Vyčistenie potoka (od ul. Ku ihrisku poza tribúnu až na ul. Račkov) -čiastočne splnené*
2. *Osadenie ozdobných tvárnic (kameňov) okolo stredových kvetinových ostrovčekov na ul. A. Hlinku pre zamedzenie vjazdu áut - splnené*
3. *Asfaltovanie vybratých odstavných zelených plôch na ul. A. Hlinku, Priehradka*
4. *Doplnenie osvetlenia na ul. Za Jaročkom (Skalište) a ul. Dolná*
5. *Doplniť zábradlie od ul. Dolná ku kostola - splnené*
6. *Výmena smetných košov a niektorých lavičiek (park Nová a Stará Černová) - splnené*
7. *Omaľovanie lámp verejného osvetlenie, ul. Č. martýrov a Račkov*
8. *Oprava cesty ul. Včelárska*
9. *Údržba chodníka ul. Čremošná (zima, leto) - splnené*
10. *Odkopanie betónov po starých hojdačkách park Nová Černová - splnené*
11. *Ručné odburinenie a postreky všetkých chodníkov*
12. *Dosadenie kvetov a ozdobných kríkov v parku v Starej Černovej - splnené*
13. *Vyštrkovať odstavné plochy pre parkovanie áut na ul. Priehradka*
14. *Oprava dažďovej vpuste pred domom A. Hlinku*
15. *Pravidelné odburinenie a kosenie cintorína*
16. *Drenáž pre odvod podzemnej vody z cintorína (v ceste „Hore kostolcom“ vyteká voda)*
17. *Na zastávke MAD na Novej Černovej obsypať poklop hydrantový a opraviť prepadnutú dlažbu*
18. *Zakúpiť stojan na bicykle pred KD - splnené*
19. *Opíliť ovocné stromy na ul. Pri Váhu a odpíliť jaseň pred VSR - podaná žiadosť - čiastočne splnené*
20. *Oceľový nájazd ponad dažďový žľab ku RD p. Kaliara - splnené*
21. *Doplnenie zrkadla na ul. A. Hlinku a značky na ul. Dolná*
22. *Oprava dažďových mreží pred školu a pred Sliačanov*
23. *Retardér pred Hubov ul. A. Hlinku - opraviť*
24. *Spustenie studní*
25. *Odvoz zeminy z cintorína*

***bod č. 5:* *Jarné dobrovoľné brigády - 2018***

*Boli schválené dve dobrovoľné brigády OV v spolupráci s OZ Černovský chotár a verejnosťou: 28.4.2018*

*Čistenie Čutkovskej doliny (spolu so ZŠ AH a LTO TJ Máj): 12.5.2018*

*Čistenie Mestskej časti a výpomoc pri sanácii komínov ZŠ AH (spolu s farnosťou)*

 ***bod č.6: Pripravované kultúrne a spoločenské aktivity v roku 2018***

*OV MsČ spolu s mestom Ružomberok a Spoločnosťou Andreja Hlinku pripravuje:*

*1. Národný spomienkový program na 80. výročie od úmrtia Andreja Hlinku v BA a v RK (16. – 17. 8. 2018)*

*2. Stretnutie Rodákov 9. ročník: RODÁCI 2018 (18. 8. 2018)*

*Predseda OV MsČ Patrik Habo predložil návrh prípravy a organizácie spoločenského podujatia „Rodáci 2018“.*

* *Termín: 18. 8. 2018 (sobota)*
* *Miesto: Čutkovská dolina (futbalové ihrisko pri Fatranke)*
* *Organizátor OV a OZ Černovský chotár*
* *Bol určený prípravný vybor, ktorý sa bude pravidelne stretávať pre potreby prípravy*
* *Detailný program podujatia bude uzavretý prípravným výborom v apríli 2018*
* *Režisér programu podujatia - Peter Bačkor*
* *Program bude spojený so všetkými spoločenskými zložkami Černovej s názvom: „Nech sa páči, Černová“*
* *Súčasťou programu bude sv. omša v kostole Ružencovej Panny Márie, privítanie, spoločný obed, kultúrno - spoločenský a športový program, divadelné predstavenie v prírode, záverečná veselica*
* *V mesiaci marec budú zaslané prvotné informačné pozvánky všetkým známym rodákom Černovej, ktorí majú trvalý pobyt mimo našej mestskej časti*
* *Súčasťou pozvánky bude informácia o pripravovanej pietnej spomienke 80. výročia smrti A. Hlinku (16. a 17. 8. 2018)*
* *Pripraviť podrobnú pozvánku s programom a zaslať pozvaným v termíne júl 2018*
* *Predpokladaný termín stretnutia prípravného výboru - apríl 2018*
* *V prípade nepriaznivého počasia bude podujatie v skrátenom režime na ihrisku TJ Máj Černová*

*Úlohy pre predsedu OV:*

* *Dohodu s p. farárom o čase sv. omše dňa 18. 8. 2018*
* *Kyticu k obetným darom počas sv. omše a k pomníkom na cintoríne*
* *Dopravu z kostola do Čutkovskej doliny*
* *Lavice, stoly, stánky, tribúnu a občerstvenie*
* *Drevo a výzdobu*
* *Lístky, príslušenstvo k občerstveniu*
* *Pomocných spoluorganizátorov (turisti, hasiči...)*
* *Hudbu DJ a dychovku*
* *Návrh loga podujatia aj pozvánky*
* *Zoznam a adresy pozývaných rodákov*
* *Úvodný plagát podujatia*
* *Pamätný odznak účastníkom*
* *Animačný mobiliár a program pre deti*
* *Plagát s logom na tribúnu*
* *Ohlásiť akciu na meste*
* *Zariadiť riadenie dopravy a parkovanie v Čutkovskej doline*

*Informácia o príprave mesta a OV pietnej spomienky k 80. výročiu smrti Andreja Hlinku*

* *Predseda OV Patrik Habo predložil časový harmonogram celonárodnej pietnej spomienky 80 rokov od smrti Andreja Hlinku, ktorá sa pripravuje na dva dni - 16. a 17. 8. 2018. Organizátori spomienky budú: Mesto Ružomberok, OV MsČ Černová a Spoločnosť Andreja Hlinku.*
* *Navrhovaný program národnej pietnej spomienky je:*

*- Vo štvrtok 16. 8. 2018 začne program v Bratislave (návrh - položenie vencov v Parku Andreja Hlinku v Ružinove a slávnostné zhromaždenie v historickej budove Národnej rady na Župnom námestí, doprava do Bratislavy autobusom bude pre Černovčanov zabezpečená*

*- V piatok 17. 8. 2018 program pokračuje v Ružomberku (svätá omša vo farskom kostole, pietna spomienka pri soche Andreja Hlinku, odborná panelová diskusia v KD AH)*

 ***bod č.7: Kontrola úloh z posledného rokovania OV.***

*Úlohy z predošlého rokovania boli splnené resp. nesplnené v zmysle bodu 3 a 4.*

 ***bod č. 8: Diskusia, rôzne***

*Členova OV sa zhodli na spoločnom ocenení mestom a gratulácii jubilantom (80 rokov) Helko, Babala a Hatala za ich celoživotnú pracú pre našu MsČ v mesiaci október 2018.*

 ***bod č. 9: Úlohy a uznesenia***

*Úlohy pre predsedu OV:*

* *Zistiť cez Ing. Urbanoviča stav žiadosti ohľadom prenájmu historickej budovy Národnej rady na Župnom námestí v Bratislave*
* *Zabezpečiť dopravu do Bratislavy autobusmi*
* *Pripraviť program a rozpočet podujatia*
* *Zabezpečiť stretnutie u primátora za účasti aj V. Lajčiaka ohľadom prípravy a programu*
* *Dohodnúť s p. Stanom a p. Pekárom program pietnej spomienky*
* *Dohodnúť historikov (prof. Hrabovec, p. Lacko, p. Mrva)*
* *Zistiť použitie výstavných tabúľ z múzea: „Život a dielo Andreja Hlinku“*
* *Zistiť prepožičanie sochy A.H. z mauzólea*
* *Navrhnúť logo pietnej spomienky*
* *Navrhnúť Černovcov na ocenenie Cenou Andreja Hlinku*
* *Zabezpečiť kalendár, publikáciu, odznaky pre rodákov*
* *Zaslať informačné pozvánky rodákom - poštou*

*Realizovať nesplnené úlohy uvedené v bode 3 a v bode 4 (plnenie IP 2018 a údržba)*

 ***bod č. 10: Záver***

*Predseda MsČ poďakoval zúčastneným za pozornosť a účasť a pripomenul, že najbližšie stretnutie OV bude v mesiaci jún 2018.*

*Zapísal:* ***PaedDr. Richard Buroš***  *Overil:* ***Patrik Habo,*** *predseda OV MsČ*

*V Černovej, dňa 15. 4. 2018.*

*Zúčastnení členovia rokovania: Patrik Habo,Peter Bačkor, Katarína Kováčová, PaedDr. Richard Buroš, Jozef Janči, Mgr. Dušan Schnierer, Ing. Damián Záhorec*

*Neprítomní: Ing. Ján Frolo, Ing. Vladimír Lajčiak*